cyanic-selkie/wikianc huggingface dataset:
Kosovo
Oppløsningen av Jugoslavia
Mye av spenningen og uroen som oppstod på begynnelsen av 1980-tallet hadde sin bakgrunn i en stor økonomisk krise som rammet Jugoslavia i 1981. Bruttoproduktet i Bosnia var på den tiden tre ganger høyere enn Kosovo mens Slovenias bruttoprodukt var 6-7 ganger så høyt. Ettersom Den autonome provinsen Kosovo og Metohija som det da het var landets minst utviklede område, fikk de størstedelen av redistribusjonsfondet som var satt opp i landet. Dette fondet tok ressurser og finanser fra de mer utviklede områdene i daværende Jugoslavia og fordelte disse pengene nedover til de fattigere områdene. Denne resesjonen rammet dermed hardest i Kosovo og Metohija og eliten der som tidligere nøt godt av disse overføringene da denne stoppet opp. I tiåret før opptøyene hadde 57.000 serbere forlatt provinsen etter trakasseringer. Dette medførte at andelen serbere sank fra 18,4 til 13,2 prosent av befolkningen. Etter opptøyene i 1981 følte serberne seg enda mer undertrykket av det albanske flertallet i Kosovo. Episoder av vold og trakasseringer førte til at nærmere 100,000 serbere forlot provinsen i perioden 1981 til -87. Dette førte til at sentralmyndighetene i Beograd oppmuntret serberne til å bli i Kosovo ved gi dem økonomiske fordeler, og i noen tilfeller opprette fabrikker og industri der for det meste serbere ble ansatt. Dette forholdet bidro til å skape ytterligere spenning mellom de to folkegruppene.
Etter urolighetene i 1989 reduserte myndighetene i Beograd Kosovos spesielle autonome status. Kosovo ble på dette tidspunkt nærmest beleiret av serbiske soldater og portforbud, unntakslover og hyppige kontroller av folk og kjøretøyer preget store deler av provinsen.
Like etter det, organiserte kosovoalbanere en separatistbevegelse som tok i bruk sivil ulydighet med et uttrykt mål om å oppnå uavhengighet for Kosovo. Kosovoalbanerne boikottet statlige institusjoner og valg, og etablerte egne albanske skoler og politiske institusjoner. 2. juli 1990, erklærte et ukonstitusjonelt parlament i Kosovo området som republikk innenfor Jugoslavia. Parlamentet ble da oppløst og det ble innført unntakstilstand i området. Nesten to år senere (26. september 1991) organiserte parlamentet en uoffisiell folkeavstemning, som ble overvåket av internasjonale observatører, men som ikke oppnådde internasjonalt anerkjennelse. Med et oppmøte på 87 %, stemte 99 % for at Kosovo skulle bli uavhengig. Kosovo erklærte seg som selvstendig stat på samme måte som andre deler av Jugoslavia.
Det jugoslaviske kommunistpartiet ble oppløst våren 1990 og i Kroatia og i Slovenia ble det avholdt frie valg. Kroatia og Slovenia støttet kosovoalbanerne som ledd i undergraving av Serbias dominans. Den eneste albanskspråklige avisen, Rilindja, ble stanset i 1990 og fjernsynet sluttet å sende på albansk. Serbisk radio sendte sensurerte og Beograd-vinklede nyheter på albansk. Kosovoalbanerne hørte heller på kroatisk radios nyhetssendinger på albansk. Tidlig på 1990-tallet var det en vanskelig økonomisk situasjon der de fleste kosovoalbanere var uten arbeid. Rundt 1990 var undervisningen ved universitetet i Priština for det meste på serbokroatisk og en stor del av de albanske lærerne var erstattet av serbiske.
Kosovokrigen
Kosovokrigen startet som borgerkrig, og utviklet seg til en internasjonal storkonflikt. Albanske separatister startet geriljakrigføring mot styresmaktene fra 1996, noe som ble omtalt som frigjøringskrig av albanerne og terrorisme av serberne. I 1999 kom det til krig mellom Serbia og NATO. Etter serberne nektet å underskrive Rambouillet-avtalen, fulgte en omfattende bombekrig fra NATOs side, samtidig som væpnede albanere og serbere fortsatte å slåss på bakken, og store befolkningsgrupper havnet på flukt. Krigen endte etter at regjeringen i Beograd godtok betingelser som var fremforhandlet av en finsk-russisk meglingsgruppe. Alle serbiske tropper ble trukket tilbake fra Kosovo, og NATO og FN gikk inn med fredsbevarende styrker.
Straffeforfølgelse
I juli 2006 startet rettssaken i krigsforbryterdomstolen i Haag mot Serbias tidligere president Milan Milutinović, tidligere statsminister Nikola Šainović, tidligere forsvarsminister og generalstabssjef Dragoljub Ojdanić, sikkerhetssjef Sreten Lukić, samt militærsjefene Nebojsa Pavković og Vladimir Lazarević. Anklagen lød på forbrytelser mot menneskeheten og en rekke krigsforbrytelser, deriblant drap og seksuelle overgrep utført av serbiske soldater. Milutinović ble frikjent av domstolen i 2009. Sainovic, Pavkovic og Lukic ble dømt til 22 års fengsel, som senere i ankedomstolen ble senket til 18 år for Sainovic, 20 år for Lukic, mens Pavkovic' dom ble oprettholdt. General Lazarevic og generalstabssjef Ojdanic hver ble dømt til 15 års fengsel. Ojdanic sin dom ble senket til 14 år i ankedomstolen. De tiltalte ble dømt for å være ledere i kommandokjeden og dermed burde vite om og stoppet forbrytelsene som skjedde under krigen. Brorparten av dommen kom på grunnlag av anklagelsene om planlegging av tvungen deportasjon som en krigsforbrytelse, samt enkelte tilfeller av uorganiserte drap og seksuelle overgrep utført av soldater som ikke ble rettslig prosessert i etterkant av militærdomstolene.
Det er kommet frem anklager krigsforbrytelse i form av ulovlig organhandel utført av KLA mot serbiske og andre minoritetskrigsfanger under og etter krigen. Mistanken går ut på at sivile ble tatt til fange for så å bli fraktet til nord-Albania hvor disse personene ble drept ved at man fjernet ut organene deres til salg på «svartebørsen». UNMIK (FN administrasjonen i Kosovo) sendte to etterforskere til en landsby nær byen Burrel i Albania, en av dem var norske Hroar Frydenlund. Oppgaven deres var å etterforske substansen i disse anklagene. De fant «Det gule huset» hvor disse forbrytelsene skulle ha funnet sted. I og rundt huset ble det funnet medisin brukt under transplantasjon, samt betydelig blodsøl forsøkt vasket bor. UNMIK avsluttet etterforskningen i mangel på tillatelser til å foreta dypere undersøkelser. Etterforskerne konkluderte med at det var mistenkelig, men ikke nok for å reise tiltale mot noen konkret person. Bevisene som ble samlet her ble senere destruert av ICTY grunnet plassmangel og mangel på tiltale. Sjefanklager i ICTY Carla del Ponte sa i 2008 etter sin avgang at hennes største nederlag i karrieren var mangel på tiltale mot KLA-lederne i denne saken. En av grunnene til at det var så vanskelig å få til tiltale mot høytstående KLA-offiserer var at hovedvitnene i saken ble drept eller truet til stillhet, og de håndfaste bevisene dermed bare ble indisier på at noe kriminelt hadde skjedd, men ikke hvem som hadde utført dem. For å ettergå anklagene fremsatt samt påstandene til Carla del Ponte bestemte europakommisjonen i 2008 at den skulle utføre en grundigere undersøkelse av saken, og overlot oppgaven til Dick Marty, en sveitsisk senator, og hans team. I 2010 kom rapporten ut hvor han kom med anklager mot blant annet Hashim Thaçi, som da var statsminister i Kosovo om deltakelse i en ulovlig organhandel ring som stod for grusomme kriminelle handlinger før, under og etter Kosovokrigen. Rapporten kritiserte også den pragmatisk tilnærmingen til krigsforbrytelser etter krigen, hvor de involverte parter avstod fra etterforskning av grusomheter mot den serbiske befolkningen grunnet ønske om kortsiktig stabilitet. Spørsmålet er ifølge rapporten derfor ikke om disse handlingene har skjedd, men heller hvem man skal tiltale. Man har aldri dømt noen i denne saken.
Selvstendighet
Forhandlingene rundt Kosovos endelige status pågikk og ble avsluttet i løpet av de første månedene i 2008. Albanerne, som utgjør om lag 92 %, krevde full selvstendighet, mens serberne, som er i mindretall, ville at Kosovo fortsatt skal være en del av Serbia. EU har lagt frem et forslag forfattet av Slovenia. I dette forslaget vil Kosovo erklære selvstendighet etter valget i Serbia er avsluttet i mars 2008. Planen innebærer også at Storbritannia, Frankrike, Italia og Tyskland vil anerkjenne Kosovo innen 48 timer. Kosovos president Fatmir Sejdiu, uttalte i desember 2007 at Kosovo «var kun dager fra selvstendighet», uten å spesifisere en dato. Thaçi sa 10. januar 2008 at «datoen for selvstendighetserklæringen er fastsatt, men at den ikke vil bli offentliggjort før etter at andre runde av presidentvalget i Serbia er avviklet 3. februar», og fulgte opp to uker senere med å si at uavhengighet bare var «dager unna», men at det var noen prosedyrer og konsultasjoner som måtte foretas.
Statsminister Hashim Thaçi sendte brev til 192 stater og ba dem om å anerkjenne Kosovo som uavhengig stat. Thaçi innkalte parlamentet i Kosovo til et ekstraordinært møte 17. februar 2008 for å erklære provinsen som uavhengig, og parlamentet vedtok med overveldende flertall å erklære Kosovo som en uavhengig stat. De elleve parlamentarikerne som representerte etniske minoriteter, boikottet avstemningen. I april 2008 vedtok nasjonalforsamlingen i Kosovo en ny grunnlov som overfører makt fra FN til den albanske flertallsregjeringen, etter ni år med FN-styre.
Regjeringene i Kosovo og Serbia inngikk i april 2013 en avtale om å «normalisere» forbindelsene mellom de to landene. I henhold til den femten punkter lange avtalen skal kommunene i Nord-Kosovo, der serberne er i flertall, utgjøre en region med selvstyre i saker som gjelder økonomisk utvikling, arealplanlegging, skolevesen og helse. Regionen skal underlegges Kosovos lover og integreres i Kosovos politi- og rettssystem, men med en regional ankedomstol og en serbisk, regional politisjef utpekt av Kosovos innenriksdepartement og godkjent av regionen. Regjeringene i Serbia og Kosovo ble også enige om at de ikke skal hindre hverandre i å søke medlemskap i EU.
Per 3. mars 2020 har 97 av FNs 193 medlemsland formelt anerkjent Kosovo som suveren stat:
I tillegg er Kosovo anerkjent av Republikken Kina (Taiwan) og Malteserordenen.
Det har vært en del kontroverser rundt disse anerkjennelsene. En del av landene som står på listen har formelt sett ikke utvekslet parlamentariske anerkjennelsesbrev eller hatt noen demokratiske prosesser rundt dette. Et av punktene som dras frem er at det har pågått lobbyvirksomhet i en del land som har blitt støttet gjennom korrupsjon i form av monetære og andre bestikkelser. Den fremste pådriveren for slik anerkjennelsesprosess har vært Behgjet Pacolli, og som er ansett som den rikeste mannen i Kosovo. På et tidspunkt ble han valgt som president i Kosovo i et valg som ble annulert. Han fikk senere funksjon som utenriksminister og det var i denne perioden han i flere land bestakk politikere for at deres land skal anerkjenne Kosovo som en selvstendig stat. Den siste pr. november 2019 som omhandler disse anklagene er mot den tidligere utenriksministeren Dr. Ahmed Shaheed på Maldivene. Han er anklaget for å ha tatt imot en bestikkelse på 2 millioner dollar for at Maldivene skal anerkjenne Kosovo som en selvstendig stat. Skandalen har ført til store politiske rystninger på Maldivene og det er ytret ønske om at man skal reevaluere anerkjennelsen på dette grunnlag.
De fem EU-landene Spania, Hellas, Romania, Kypros og Slovakia motsetter seg anerkjennelse av Kosovo.
Den internasjonale domstolen, FNs juridiske organ som gir rådgivende meninger i internasjonale saker, avgjorde i 2010 at Kosovos uavhengighetserklæring ikke brøt med folkeretten. Presidenten i den Internasjonale domstolen Hisashi Owada presisert at Internasjonale lover ikke har noen "forbud mot uavhengighetserklæringer" og at disse entitetene ikke er å anse som medlem av FN og dermed ikke omfattes av de internasjonale lovene som omhandler slike situasjoner. Den rådgivende avgjørelsen kom etter spørsmål fra regjeringen i Serbia som lød «Er den ensidige uavhengighetserklæringen av den midlertidige selstyre regjeringen i Kosovo og Metohija i samsvar med internasjonal lov?» Avgjørelsen ble i Kosovo ansett som seier, mens den i Serbia ble ansett som et nederlag i den forstand at domstolen ikke tok stilling til om det var en lovlig erklæring eller ikke, da FN i denne situasjonen ikke fordømte en slik erklæring, men samtidig ikke støttet den. I Sikkerhetsrådet blokkerer både Russland og Kina, som begge har vetorett. I FNs Generalforsamling kreves to tredjedelers flertall for at Kosovo skal få status som fast observatør i kraft av å være et ikke-medlemsland. En slik tittel ville gitt Kosovo mulighet for tilstedeværelse på alle generalforsamlinger og ikke på invitasjon som ikke-medlemmer har. Andre entiteter som har denne statusen er Palestina og Vatikanstaten. Forskjellen på ikke-medlem og ikke-medlemsland er at generalforsamlingen enten anerkjenner deres status som land eller ikke.
Partier
De tre største partiene etter valget er:
Lidhja Demokratike e Kosovës (LDK), Kosovos demokratiske liga. LDK, det eldste partiet, var ledet av Ibrahim Rugova frem til hans død i 2006. Han hadde da i nesten 10 år arbeidet for at Kosovo skulle bryte ut av Serbia med fredelige midler, som blant annet inkluderte boikott av statlige valg og institusjoner og oppbygging av et separat albansk skolevesen. Fatmir Sejdiu tok over etter Rugova døde.
Partia Demokratike e Kosovës (PDK), Kosovos demokratiske parti stammer fra den politiske fløyen til UÇK (Ushtria Çlirimtare e Kosovës – Kosovos frigjøringshær, også forkortet KLA) under ledelse av Hashim Thaçi.
Vetëvendosje (VV)
Aleanca për Ardhmërinë e Kosovës (AAK), Alliansen for Kosovos fremtid regnes som det tredje største partiet. AAK er en allianse mellom flere nasjonalistiske småpartier under ledelse av Ramush Haradinaj, tidligere UÇK-kommandant for Dukagjin-regionen vest i Kosovo. Haradinaj er anklaget for å ha begått krigsforbrytelser og har blitt forhørt av Det internasjonale krigsforbrytertribunalet for det tidligere Jugoslavia.
Til tross for dette ble han den 3. desember 2004 utnevnt til statsminister i Kosovos regjering. I mars 2005 meddelte han sin avgang som statsminister i grunnet disse anklagene og i påvente av en forventet rettssak i Haag. Han ble avløst som statsminister av Bajram Kosumi, som hadde oppgaven i ett år, til mars 2006. Fra 2007 var Agim Çeku statsminister i Kosovo, men ble avløst av tidligere KLA-leder Hashim Thaçi i desember 2007.
Økonomi
Kosovo er et av de fattigste områdene i Europa. I 2001 var arbeidsledigheten på 57 %. Kosovos bruttonasjonalprodukt per innbygger var 3000 US dollar i 2002. En stor del av inntektene består av overføringer fra utlandet. I 2003 var importen 969 millioner euro, eksporten kun 36 millioner euro. Arbeidsløsheten ble i desember 2007 anslått til 60–70 prosent.
Media
Dagsavisen Koha Ditore ble grunnlagt i 1997 og var fram til 1999 den eneste albanske avisen som kom ut i Kosovo.
Kim Ok-ju
Kim Ok-ju (født 20. februar 1988) er en sørkoreansk landhockeyspiller. Hun representerte landet sitt under Sommer-OL 2012 i London, der hun endte på åttendeplass med det sørkoreanske landslaget.
Lübeck Hauptbahnhof
Lübeck Hauptbahnhof er den viktigste jernbanestasjonen i Lübeck. Med 31 000 reisende per dag er det den mest trafikkerte stasjonen i Schleswig-Holstein.
Nova Canaã Paulista
Nova Canaã Paulista er en kommune i delstaten São Paulo i sørøstregionen av Brasil.
Pyrénées (Paris Metro)
Pyrénées er en stasjon på metroen i Paris.
Stasjonen betjener linje 11.
Kvinneklinikken (Haukeland universitetssykehus)
Kvinneklinikken er en del av Haukeland universitetssykehus i Bergen og ligger like ved Årstad kirke i bydelen Årstad i Bergen kommune, Vestland fylke. Klinikkdirektør er Ingrid Johanne Garnes.
Avdelinger
Kvinneklinikken har ca 500 medarbeidere og består av flere avdelinger: Barsel, Fysioterapi, Fødeavdelinga, Observasjonspost for gravide, Operasjonsavsnittet, Seksjon for assistert befrukting, Seksjon for fostermedisin og ultralyd, Seksjon for generell gynekologi, Seksjon for gynekologisk kreft, Storken, Ammepoliklinikken, Barselpoliklinikk, Gynekologisk poliklinikk, Poliklinikk for gravide, Rådgivingssenteret for mor og barn, Samtalepoliklinikk og Laboratoriet.
Historie
Etter Bergen bystyre sin beslutning 25. februar 1916 ble Kvinneklinikken bygget i tidsrommet 1916 til 1926 og startet opp i februar 1926. Den var en videreføring av Fødselstiftelsen og Jordmorskolen som ble etablert 1. april 1861 i Bergen. Arkitektene var Victor Nordan og Ingolf Danielsen.
Kvinneklinikken ble bygget nær Bergen kommunale sykehus på Haukeland, som nå er Haukeland universitetssykehus. Det ble bebygget 2575 kvadratmeter grunn av de 14122 kvadratmeter grunn som var innkjøpt. Dette området ligger lengst mot vest på det nåværende sykehusområdet. Opprinnelig var det ikke noe administrativt fellesskap mellom de to institusjonene som i dag er en del av Helse Bergen og Helse Vest.
Kvinneklinikken startet i 1926 med oversøster, sju sykepleiere, overjordmor og to underjordmødre, 19 jordmorelever samt kjøkkenpiker, vaskeripiker og sypiker. Klinikken var planlagt med plass for 25 jordmorelever, men med mulighet å ta imot inntil 34 elever pr år.
I 1974 ble det bygget et tilbygg på nordsiden.
Flytting til «Glasblokkene»
I 2022/2023 skal Kvinneklinikken flytte inn i det nye bygningskomplekset «Glasblokkene», sammen med Barne- og ungdomsklinikken.
Rambuteau (Paris Metro)
Rambuteau er en stasjon på metroen i Paris.
Carl Haakon Langlie
Carl Haakon Langlie (født 30. juni 1897, død 6. april 1986 i Oslo) var en norsk offiser i hæren. Han er mest kjent som adjutanten til Vidkun Quisling, «føreren» i fascistpartiet Nasjonal samling (NS) og ministerpresident under andre verdenskrig i Norge 1942–1945. Fra 1. mars 1941 fikk Langlie ansvar for Qusilings sikkerhet og hjalp ellers til på Slottet og under reiser. Langlie var også «fylkingsfører » i Hirden, partiets paramilitære tropper.
Langlie ble under landsvikoppgjøret dømt til tvangsarbeid i 6 år, 10 års tap av vanlige rettigheter og fradømt stillingen som kaptein i forsvaret for alltid.
Magdalena Neuner
Magdalena Neuner (født 9. februar 1987 i Garmisch-Partenkirchen) er en tysk tidligere skiskytter. Hun var på det tyske landslaget fra 2003 til 2012, og vant verdenscupen sammenlagt tre ganger (i 2008, 2010 og 2012). Hun har i tillegg to OL-gull fra OL i Vancouver i 2010, tolv VM-gull, og 34 individuelle enkeltseire i verdenscupen.
Karriere
Neuner representerte klubben Skiclub Wallgau i sin hjemkommune Wallgau (Oberbayern), der hun ble trent av Bernhard Kröll. Hun kom i søkelyset allerede som 16-åring i 2004, da hun tok to gullmedaljer i junior-VM i Haute Maurienne (Frankrike). Hun debuterte i verdenscupen i sesongen 2005/2006 med en 41.-plass på sprinten i Ruhpolding (21.-plass på jaktstarten dagen etter). Hun markerte seg raskt i verdenscupen, med en ekstrem fart i sporet, som gjorde at hun oppnådde gode resultater på tross av noen bom på standplass. På liggende skyting har hun hele tiden vært stabil, men har på stående skyting rotet vekk noen seire. Neuners sportslige prestasjoner og åpne og blide vesen førte til en enorm interesse av både media, sponsorer og fans.
Skrivemaskin
En skrivemaskin er en mekanisk eller elektrisk innretning med et sett  tangenter som, når de presses ned, avsetter avtrykk av bokstaver på et papirstykke. Tangentene utgjør til sammen et tastatur med taster for hver bokstav og talltegn. På en mekanisk skrivemaskin er tastene festet til metallarmer. Når en gitt tast trykkes, slår metallarmen mot papiret, og avsetter bokstavens avtrykk gjennom et fargebånd. På en elektrisk skrivemaskin består tastaturet av taster som sender impulser til en elektromagnetisk mekanisme som i sin tur driver metallarmen mot papiret. Nyere modeller har kulehode i stedet for metallarmer, og andre forenklinger.
Magdalena Neuner
Karriere
Den første verdenscupseieren kom på sprinten i Oberhof den 5. januar 2007. En måned senere vant hun som 19-åring sine to første VM-løp, sprinten og jaktstarten i Antholz. Sesongen ble avsluttet med en fjerdeplass i verdenscupen sammenlagt.
Skrivemaskin
Selv om de fremdeles benyttes i mindre utviklede land, er skrivemaskinen nå erstattet av datamaskiner.
Magdalena Neuner
Karriere
21 år gammel vant hun i 2008 verdenscupen i sprint, fellesstart og sammenlagt. Hun ble dermed en av de yngste verdenscupvinnerne (Jiřina Pelcová og Gry Østvik var 20 da de vant verdenscupen i hhv. 1990 og 1983).
Skrivemaskin
Oppfinnelsen
I likhet med mange andre oppfinnelser, kan skrivemaskinen ikke spores direkte tilbake til én bestemt oppfinner. Den britiske oppfinneren Henry Mill, tok i 1714 ut patent på en maskin som kan sies å være opphav til den vi senere kjenner som skrivemaskin. Andre som tidlig arbeidet med utvikling av skrivemaskiner var Pellegrino Turri (1808), som også oppfant blåpapiret (karbonpapir), og Christopher Latham Sholes bygget en forløper til den elektriske skrivemaskin i 1868. Mange av disse tidligste maskinene var utviklet slik at de kunne brukes av blinde.
Magdalena Neuner
Karriere
Sesongen 2008/2009 var svakere, og Neuner endte på en fjerdeplass sammenlagt. Sesongen var Neuners eneste uten VM-gull, men også den eneste der hun vant normaldistansecupen.
Skrivemaskin
Oppfinnelsen
I 1829 tok William Austin Burt ut patent på en maskin som han kalte «The Typographer». I likhet med flere tidlige maskiner blir den ofte betegnet som den «første skrivemaskin», mens Science Museum (London) beskriver den som den første skrivende mekanisme som kan føres tilbake til en oppfinner — til tross for at Turris maskin fra 1914 også er kjent. Selv når den ble brukt av oppfinneren selv, som derfor var trenet i å behandle den, gikk det langsommere å skrive med maskinen enn å skrive for hånd. Fordi en skive ble brukt til å velge bokstaver og tegn i stedet for en tast for hver bokstav, er det riktigere å kalle maskinen en «index typewriter», og den faller utenfor den generelle definisjonen av 'skrivemaskin'. Burt og hans medhjelper John D. Sheldon fant aldri en kjøper til patentet, og maskinen ble aldri satt i produksjon.
Fra 1829 til 1870 ble det tatt ut patent på mange skrivemaskiner i  Europa og Amerika, men ingen ble satt i produksjon. Amerikaneren Charles Thurber tok ut flere patenter; den første i 1843 – utviklet som en skrivemaskin for blinde.
Magdalena Neuner
Karriere
Under hennes eneste OL (Vancouver 2010) tok Neuner olympisk gull i jakt- og fellesstart samt en sølvmedalje i sprint. I en omstridt og sterkt kritisert avgjørelse lot landslagsledelsen være å sette henne opp til Tysklands stafettlag (som til slutt tok bronse). Neuner overtok under OL verdenscupledelsen og ble igjen cupvinner i 2010. I tillegg vant hun jakt- og fellesstartcupene.
Skrivemaskin
Oppfinnelsen
Den første virkelige skrivemaskin slik vi kjenner den, og som brukes i dag, ble oppfunnet i 1855 av italieneren Giuseppe Ravizza. Maskinen ble kalt «CEMBALO SCRIVANO o MACCHINA DA SCRIVERE A TASTI». Andre hevder at oppfinneren var Peter Mitterhofer fra Østerrike i året 1864, men den ble heller ikke satt i produksjon. Mitterhofer fortsatte å forbedre den opprinnelige modellen med fem forskjellige varianter frem til 1868.
Magdalena Neuner
Karriere
En del sykdom i sesongen 2010/2011 medførte at Neuner måtte stå over totalt fem renn. Hun endte således på en femteplass sammenlagt. Verdensmesterskapet i Khanty-Mansijsk var imidlertid hennes beste, med totalt fem medaljer, hvorav tre i gull og to i sølv.
Skrivemaskin
Oppfinnelsen
I 1867 kom Christopher Sholes, Carlos Glidden, og Samuel W. Soule frem til en annen maskin, Sholes and Glidden skrivemaskin hvor operatøren kunne skrive betydelig raskere enn for hånd. Patentet (US 79,265) ble solgt for 12,000 Dollar til Densmore and Yost, som inngikk en avtale med E. Remington and Sons (den kjente symaskinfabrikanten). Remington begynte med produksjon av sin første skrivemaskin 1. mars, 1873 i Ilion, New York. En annen tidlig produsent av skrivemaskiner var Underwood.
Man’s Enemy
Man's Enemy er en amerikansk stumfilm fra 1914, regissert av Frank Powell.
Magdalena Neuner
Utmerkelser
Neuner har blitt tildelt en rekke priser og utmerkelser. Blant disse er Tysklands høyeste utmerkelse til idrettsutøvere, «laurbærbladet i sølv», som hun fikk overrakt av den tyske forbundspresidenten i 2010; «fair-play-medaljen» av Det tyske olympiske selskap i 2010; Holmenkollmedaljen i 2012; og Det tyske skiforbundets høyeste utmerkelse, «den gylne ski», i både 2007, 2008, 2010 og 2011. Tyske idrettsjournalister valgte henne til årets idrettskvinne i 2007 og 2011. I tillegg kommer flere regionale og lokale utmerkelser, blant disse et æresborgerskap i hjemkommunen Wallgau.
Skrivemaskin
Oppfinnelsen
Det å kunne se hva som er skrevet, tar vi for gitt i dag. På de tidlige maskiner dekket tastaturet over papiret. Og det var kun mulig, først når hele dokumentet var skrevet, at det kunne leses.
Magdalena Neuner
Verdenscup
Plasseringer:
Man’s Enemy
Handling
Warwickshire i England: Warriner og hans nabo, Sir Arthur Stanton, er bitre fiender. Warriner reiser på jakt. Men når han klatrer over et gjerde som deler de to eiendommene, går pistolen hans ved et uhell og han blir drept.
Selv om dette var et uhell, tror Tom Warriner at faren hans ble myrdet av Sir Arthur - og Tom sverger å hevne farens dødsfall uansett hvor lang tid dette tar.
Skrivemaskin
Produksjon av skrivemaskiner i Skandinavia
I Sverige ble den første svenske skrivemaskin produsert av Husqvarna i 1894 uten at denne ble noen salgssuksess. Den svenske ur-fabrikken Halda utviklet maskinen videre og i samarbeid med Underwood, og i 1914 oppnådde Halda på et vis en form for salgssuksess. I 1941 fikk maskinen den design som vi nå kjenner, og alle maskiner ble levert i grønt.
Magdalena Neuner
Verdenscup
Magdalena Neuner har vunnet mer enn en fjerdedel av øvelsene i verdenscupen som hun har deltatt i (47 av 175). Hun har stått på pallen etter nesten annethvert renn (82 ganger) og vært blant de ti beste mer enn tre av fire ganger (137). Med 34 individuelle verdenscupseire ligger Neuner på en fjerdeplass på listen over de mest suksessrike skiskytterne (bare slått av Ole Einar Bjørndalen, Raphaël Poirée og Magdalena Forsberg).
Skrivemaskin
Produksjon av skrivemaskiner i Skandinavia
I Danmark utviklet den danske pastor og forstander ved det Kongelige Døvstummeinstitutt, Rasmus Malling-Hansen, i 1865 den såkalte «Skrivekuglen». Denne skrivemaskinen var den første i verden som ble satt i kommersiell produksjon. Malling-Hansen arbeidet med sin oppfinnelse allerede i 1865. Ved hjelp av en porselenshalvkule der han tegnet inn bokstavene, gjorde han forsøk for å finne ut hvor de ulike bokstavene burde befinne seg, for å kunne oppnå den raskeste skrivehastigheten. Han endte opp med å plassere de fleste vokalene på venstre side, og de fleste konsonantene på høyre side. Han plasserte også de mest-brukte bokstavene slik at de ble betjent av de raskeste fingrene. Denne bokstavplasseringen gjorde at man lett kunne oppnå en skrivehastighet på opptil 800 anslag i minuttet på hans skrivekugle, noe som langt overgikk det som var mulig på de konkurrerende maskinene. De hadde leddede armer fra tast til bokstav, og skrev man for hurtig, viklet armene seg inn i hverandre, så her måtte man plassere bokstavene slik at skrivehastigheten ikke ble for hurtig. Den første skrivekuglemodellen sto sannsynligvis ferdig i ca. 1867/68, men først i 1870 fikk Malling-Hansen patent med 15 års enerett.
Magdalena Neuner
Andre mesterskap
Magdalena Neuner har deltatt i alle nasjonale mesterskap fra 2005 til 2011, og stilt til start i totalt 33 øvelser. 2009 vant hun den tyske mestertittelen i både fellesstart og stafett; 2010 i 15 km og mix-stafett; 2011 i sprint, jakt-, fellesstart og mix-stafett.
Skrivemaskin
Produksjon av skrivemaskiner i Skandinavia
De første elektriske maskiner skilte seg ikke ut fra de mekaniske på annen måte enn at en liten elektrisk motor hadde erstattet den direkte forbindelsen mellom tastetrykk og anslaget mot papiret. De maskiner som ble brukt frem til 1960-tallet kan best beskrives som manuelle maskiner med en hjelpemotor. Det var denne som bevirket anslaget mot papiret og derved fikk alle typearmer likt press (som kunne justeres), og hindret at metall-armene hengte seg opp i hverandre. Denne maskin var forløperen til de elektriske maskiner.
IBMs og Remingtons elektriske maskiner var ledende i markedet inntil IBM i 1961 introduserte IBM Selectric typewriter, som erstattet typearmene med et kulehode, mindre enn en golfball med alle bokstaver og tegn støpt inn i overflaten.
Magdalena Neuner
Andre mesterskap
Videre deltok hun som junior i europamesterskapet i skiskyting i 2006 i Langdorf, der hennes beste plassering var en bronsemedalje i stafett.
Skrivemaskin
Produksjon av skrivemaskiner i Skandinavia
Kulehode-maskinen hadde mange fordeler — ikke minst at man ikke hadde noen typearmer som kunne kile seg inn i hverandre. En annen fordel: Det ble mulig å skifte kulehodet til en annen skrifttype, noe som gjorde det mulig å bruke forskjellge fonter i ett og samme dokument. Denne mekanismen ble i stor utstrekning brukt i dataterminaler på 1970-tallet.
Magdalena Neuner
Statistikk
Statistikken over treffprosenten i verdenscupen er som følger:
Skrivemaskin
Produksjon av skrivemaskiner i Skandinavia
Senere modeller av Selectric hadde éngangs fargebånd, et tynt bånd i en kassett som lett kunne byttes. Disse modellene hadde også en rette-funksjon hvor et limaktig bånd kunne fjerne den feilskrevne bokstav, og det ble utviklet rettebånd med hvitt belegg og man kunne skifte maskinen baklengs, og så slå de feil tegn over, og det hvite fjernet feilen — likeledes var det hvit maling (korrekturlakk) for å viske feil. Maskinen hadde også justerbar bokstavbredde, hvor det kunne velges mellom pica ("10 pitch"), elite ("12 pitch"), og noen ganger agate ("15 pitch") — i samme dokument.
Magdalena Neuner
Statistikk
Neuner var kjent for sin enorme hastighet i skisporet. I nesten halvparten av øvelsene hun har deltatt i, har hun vært den raskeste utøveren i ren langrennstid. Fordelt på sesong er statistikken over tiden i sporet slik:
Skrivemaskin
Produksjon av skrivemaskiner i Skandinavia
Den siste viktige utvikling av skrivemaskiner var IBMs Wheelwriter fra 1984, som raskt erstattet kulehodemaskinene. Disse maskinene hadde en skive kalt typehjul («daisy wheel» fordi den kunne sammenlignes med en prestekrage, med tegn støpt i enden av hvert «blomsterblad»). Et slikt typehjul av plast var enklere og billigere enn et kulehode, men det var mindre slitesterkt, og måtte skiftes oftere. Enkelte av denne type skrivemaskiner var i realiteten tekstbehandlingsmaskiner med minne, som var i stand til å huske et mindre antall bokstaver og tegn. Andre var utstyrt med eksterne minnebrikker som kunne f.eks inneholde standardbrev, som dermed kunne gis et personlig preg.
Magdalena Neuner
Annet
I fritiden driver Neuner bl.a. med strikking, musikk, motorsykkel og svømming.
Hun har antydet at hun etter avslutningen av sin aktive karriere ønsker å trene barn og ungdom.
Liste over ordførere i Stjørna
Liste over ordførere i Stjørna omfatter årene fra 1899 til 1963 mens Stjørna var en selvstendig kommune på Fosen i Sør-Trøndelag.
Ball (dans)
Et ball (fra fransk baler, danse) er en finere dansetilstelning som vanligvis holdes i en ballsal.
Skrivemaskin
Utformingen av tastaturet
Mange eldre skrivemaskiner manglet egne taster for tallet 1 og 0, som ble erstattet med bokstavene I og O.
Ball (dans)
Deltakerne har på seg aftenantrekk, som er spesifisert på invitasjonen som galla (ballkjole/kjole og hvitt) eller smoking. Pardans er en viktig del av ballet, da særlig i form av selskapsdans. Når ballet også omfatter en middag, begynner gjerne dansen med en polonese. Ballet avsluttes gjerne av kotiljong, cotillon (en kontradans). Ordet «ball» kommer fra latin ballare, som betyr å danse.
Skrivemaskin
Konkurranser i hurtigskrivning
Fra 1920-årene til 1950 var det å være rask på skrivemaskin en meget viktig forutsetning for ansettelse på kontor. I alle handelsskoler var maskinskrivning et obligatorisk fag. Det ble også arrangert egne kurser i maskinskrivning. For å bestå eksamen var det nødvendig å kunne skrive et visst antall anslag i minuttet, noe som ble påført vitnemålet. Arbeidsgivere som skulle ansette medarbeidere til denne funksjon krevet vanligvis mellom 60 og 100 anslag i minuttet.
Ball (dans)
Varianter av ball inkluderer skoleball, studentball, avslutningsball, vår, jul og nyttårsball, kostyme- og maskeradeball. Ballsesongen i Wien og Tyskland sammenfaller med karnevalssesongen og regnes tradisjonelt fra 11. november og frem til faste, med de store operaballene helgen før fasten.
Skrivemaskin
Konkurranser i hurtigskrivning
For å oppmuntre raske maskinskrivere ble det ofte arrangert konkurranser i regi av skoler og handelsnæringen.
Ball (dans)
Promenader – engelsk proms viser til at gjestene går – promenerer – i polonese ved begynnelsen av et ball eller cotillon. Promenadeballene, proms, har sin forløper i de eksklusive debutanteballene.
Skrivemaskin
Avsløring av falske dokumenter
På grunn av små mekaniske toleranser og ulik slitasje, hadde hver maskin unike karakteristiske trekk i overføringen av tegn til papir – et «fingeravtrykk» som gjorde det mulig å bevise at Get gitt dokument var skrevet på en spesifikk maskin. Også blekkskrivere har «fingeravtrykk», men langt mindre tydelige. Moderne fargeskrivere og kopieringsmaskiner avsetter et lite, kodet gul-punktet mønster på det trykte ark, som viser tilbake til maskinens serienummer.
Liste over ordførere i Stjørna
Med formannskapslovene av 1837 ble Stjørna en del av Ørland formannskapsdistrikt (kommune). I 1853 ble Bjugn utskilt som egen kommune, og Stjørna som en del av denne. I 1899 ble Stjørna utskilt fra Bjugn som egen kommune. I 1964 ble Stjørna delt langs Stjørnfjorden, så den nordlige delen ble en del av Bjugn, mens den sørlige ble en del av Rissa.
Den lengstsittende ordføreren var Johan Arnt Mollan fra Fevåg. Johan Arnt Hegvik fra Høybakken hadde vært ordfører i Bjugn før kommunedelingen, og hadde til sammen 16 år som ordfører i to kommuner. Ordførerne Lars Bromstad og Hans Bromstad fra Husbysjøen var far og sønn. Kjøpmann Kristian Ramsvik fra Råkvåg var varaordfører i 14 år, ordfører i 6 år, og stortingsrepresentant 1937–1945.
Jean-Baptiste Drouet d’Erlon
Jean-Baptiste Drouet, greve d'Erlon (født 29. juli 1765 i Reims i Frankrike, død 25. januar 1844 i Paris) var en fransk offiser og marskalk, som var en del av Napoléon Is La grande armée. D'Erlon hadde kommando over første korps av Armée du nord under Waterloofelttoget.
Bakgrunn
Jean-Baptiste Drouet kom fra en familie med håndverkere, hans bestefar og hans far var snekkere. Drouet ble menig soldat i 1782 i et regiment stasjonert i Lille og tjenestegjorde i fem år, til han ble dimittert. Så arbeidet han som låsesmed.
Militær karriere
I 1792 ble han med i en bataljon frivillige. Han ble adjutant for general François-Joseph Lefebvre, og utmerket seg under revolusjons- og napoleonskrigene for tapperhet og militær begavelse. Han ble i 1799 generalmajor og deltok med fremgang i felttoget mot Preussen i 1806 og i kampene i Spania og det sørlige Frankrike 1811-1814.
I 1815 sluttet han seg til Napoléon I under de hundre dagene og hadde kommando over første korps av Armée du nord under Waterloofelttoget. På grunn av motstridende ordrer var hans korps på landeveien mellom Nivelles og Namur på dagen for slagene ved Quatre Bras og Ligny den 16. juni 1815 uten å være med i noen av dem. Han ble ikke stilt til ansvar for dette av Napoleon, og ettersom keiseren vanligvis ikke var nådig når han var misfornøyd, kan det nok antas at det var klart at dette ikke var general Drouet d'Erlons feil. Hadde imidlertid hans styrker deltatt i kampene, kunne felttoget kanskje ha fått et annet utfall.
Han retirerte med resten av de franske styrker og kjempet under de avsluttende operasjoner rundt Paris.
Etter Napoléons fall flyktet Drouet. Han ble dømt in contumaciam til døden, men flyktet til Bayern og bodde i nærheten av Bayreuth. Som følge av kong Karl Xs amnesti av 28. mai 1825 fikk han vende tilbake til fedrelandet, men gjeninntrådte i tjeneste først etter julirevolusjonen i 1830.
I 1832 ble han gitt kommandoen over 12. divisjon i Nantes. Senere på året slo hans divisjon ned et opprør i Vendée og arresterte hertuginnen av Berry.
Som generalguvernør i Algerie 1834-1835 viste Drouet liten begavelse. Da han i 1843 ble marskalk, var det fremst som en belønning for hans langt tidligere bedrifter.
Verker
Hans memoarer, Vie militaire, utkom etter hans død (1844).
Kuancheng
Kuancheng kan sikte til:
Molineux Stadium
Molineux Stadium er et fotballstadion i Wolverhampton i England. Det er hjemmebane til fotballklubben Wolverhampton Wanderers FC. Stadionet, som ble åpnet 1889, har i dag en kapasitet på 28 525 sitteplasser fordelt på fire tribuneseksjoner som heter Billy Wright Stand, Steve Bull Stand, Stan Cullis Stand og Jack Harris Stand.
Historie
Den første offisielle fotballkampen ble spilt den 2. september 1889 mot Aston Villa, en kamp Wolverhampton for øvrig vant 1–0. Tilskuerrekorden på Molineux er på 61 315 og ble satt i FA-cupens femte runde i kampen mellom Wolverhampton og Liverpool i 1939 som Wolves vant 4-1. I klubbens storhetstid på 1950-tallet hadde man stort sett alltid over 50 000 tilskuere på kampene på arenaen, som da for det meste var ståplasser.
Stadionet hadde opprinnelig fire seksjoner: South Bank, North Bank, Molineux Street Stand og Waterloo Road Stand. Arenaen beholdt sitt utseende frem til 1979 da John Ireland Stand erstattet gamle Molineux Street Stand. Etter tribunebrannen i Bradford i 1985 ble tre-seksjonene North Bank og Waterloo Road Stand stengt av sikkerhetsgrunner.
Renovering
Da mangemillionæren Jack Hayward kjøpte klubben i 1990 ble arenaen bygget om.
I 1992 ble North Bank Stand erstattet av Stan Cullis Stand og i august året etter ble Waterloo Road Stand erstattet av Billy Wright Stand. I desember 1993 ble Jack Harris Stand, som erstattet South Bank Stand, åpnet. Også John Ireland Stand ble renovert og i 2003 endret den navn til Steve Bull Stand.
Fremtidsplaner
Da klubben i 2003 vant opprykk til Premier League var stadionet den femte minste i divisjonen. I 2003/04- til 2005/06-sesongene ble hjørnet mellom Billy Wright og Jack Harris Stands bygget igjen med midlertidige seter som ga 900 ekstra sitteplasser. Dette området ble kalt Graham Hughes Stand. Hvis Wolves skulle vinne opprykk til den øverste divisjonen igjen vil også de siste 3 hjørnene bli bygget igjen og gi stadionet en total kapasitet på 32 500, og hvis klubben noen gang skulle klare å etablere seg som et Premier League-lag er planen å utvide Steve Bull Stand og Billy Wright Stand og dermed få en total kapasitet på drøyt 40 000. Dette blir ofte referert til som golden palace.
Tribuneseksjoner
Molineux består av 4 tribuneseksjoner.
ISO 3166-2:MX
ISO 3166-2:MX er Mexicos del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
Molineux Stadium
Billy Wright Stand
Denne seksjonen har også følgende fasiliteter:
ISO 3166-2:MX
For Mexico er det definert koder for ett føderalt distrikt og 34 delstater. Hovedstaden Mexico by utgjør Mexicos føderale distrikt, og har spesiell status på linje med delstatene.
Molineux Stadium
Billy Wright Stand
Billy Wright Stand het Waterloo Road Stand frem til august 1993.
Det er satt opp en bronsestatue av Billy Wright utenfor denne seksjonen.
Jack Harris Stand
Denne seksjonen har også følgende fasiliteter:
Jack Harris Stand het South Bank frem til desember 1993.
Stan Cullis Stand
Stan Cullis Stand het North Bank frem til 1992.
Steve Bull Stand
Denne seksjonen har følgende fasiliteter:
Steve Bull Stand het John Ireland Stand fram til 2003 og byttet navn for å hedre Steve Bull, den største målskåreren gjennom tidene med 306 mål for klubben.
John Ireland Stand het Molineux Street Stand frem til 1979.
Allround-NM på skøyter 1997
Allround-NM på skøyter 1997 ble avholdt 28. og 29. desember 1996 på Slåtthaug kunstisbane i Fana, Bergen. Teknisk arrangør var Fana Idrettslag. Norgesmestere ble Anette Tønsberg, Aurskog-Finstadbru SK og Kjell Storelid, Stord T&IL.
Rindal kommunale Auto
Rindal kommunale Auto (RKA) var et rutebilselskap i Rindal på Nordmøre. Selskapet ble etablert i 1923 som fortsettelse av Rindal Automobilselskap.
Rindal Automobilselskap startet i 1912 rute Rindal-Surna. I tidsrommet 1917-1923 ble ruta kjørt av Rindal Handelsforening. Etter at RKA overtok driften i 1923 ble det i 1924 opprettet ruter Rindal-Svorkmo, i 1926 Rindal-Trondheim.
Utgangspunktet for virksomheten til RKA var Rindal kommune, med lokalruter i kommunen, personrute til Surna, og person- og godsruter til Trondheim.
I 1972 hadde RKA 31 helårsansatte og 25 vogner.
RKA hadde i alle år kjørt parallelt med rutene til Surnadal Billag. Bare lokalrutene i Rindal var eget rutenett. Fra 1970 hadde Møre og Romsdal fylke arbeidet aktivt med å redusere antall rutebilselskaper i fylket, ikke minst gjennom å slå sammen selskaper som kjørte på de samme strekningene. En utredning konkluderte med at RKA skulle gå sammen med Surnadal Billag. Dette skjedde i 1976. Da hadde Surnadal Billag byttet navn til Mørelinjen AS.
Tungtvann
Tungtvann eller tungtvatn, kjemisk navn: deuteriumoksid, og med formel D2O. Kjemisk sett er det nokså likt normalt vann, men begge av de vanlige hydrogenisotopene (protium) er erstattet av den dobbelt så tunge isotopen deuterium, der kjernen inneholder et nøytron i tillegg til det protonet som finnes i alle hydrogen-atomkjerner. Forskeren Gilbert Newton Lewis var den første personen som isolerte en ren tungtvannsprøve, i 1933.
Forekomsten av deuterium er 1 per 6 400 vanlige hydrogenatomer. Det gir en forekomst av tungtvann i vanlig vann på 1 molekyl per 6 4002 vanlige vannmolekyler (1 per 41 millioner).
Det ekstra nøytronet i hver av hydrogenkjernene påvirker dipolmomentet for molekylet. Derfor avviker egenskapene fra vanlig vann – tungtvann har et normalfrysepunkt på 3,81 °C og et normalkokepunkt på 101,42 °C. De to ekstra nøytronene for molekylet bringer molvekten opp fra ca. 18 g/mol for normalt vann, til ca. 20 g/mol for tungtvann, hvilket betyr at tettheten er opp rundt 11 % til ca. 1 100 kg/m³.
Halvtungt vann
Halvtungt vann, HDO, er en type vannmolekyl hvor det ene hydrogenatomet er deuterium, mens det andre er vanlig hydrogen. Tettheten ligger derfor midt mellom vanlig vann og tungtvann. Forekomsten av halvtungt vann er 1 per 3200.
Bruk
Tungtvann brukes i spesielle typer kjernereaktorer hvor den gjør nytten som nøytron-moderator for å bremse ned nøytronene – slik at de kan reagere med uranet i reaktoren. CANDU-reaktoren bruker denne metoden.
Mens amerikanerne satset på mineralet grafitt som moderator i sine kjernereaktorforsøk, var de tyske forsøkene basert på tungtvann som moderator. Vitenskapsmennene Heisenberg og Döbel lyktes i 1942 å oppnå en positiv nøytronproduksjon i en uranstabel med tungtvann som moderator. Han regnet med at det burde lykkes å få i gang en selvopprettholdende kjedereaksjon dersom man fikk 5 tonn tungtvann og 10 tonn uranmetall.
Tungtvann ble oppdaget av amerikaneren Harold Urey i 1932/1933. Det var 10 % tyngre enn vanlig vann og ble brukt i tekniske og medisinske forsøk for å bremse vekstprosesser. Hydrogenfabrikken på Rjukan, som var verdens største vannelektrolyseanlegg, produserte fra 1934 tungtvann i industriell målestokk.
Effekter på helse
Tungtvann er ikke regnet som giftig, selv om noen metaboliske reaksjoner trenger vanlig vann. Eksperimenter gjort på mus har vist at hovedeffekten av tungtvannets litt forskjellige reaksjonshastigheter er å forhindre celledeling, noe som forårsaker økende skade på vev som trenger rask fornyelse. Derfor kan det likevel kunne gjøre skade hvis konsentrasjonen blir for stor. Forsøk på pattedyr har vist at de dør etter en uke, først når 50 % av kroppsvannet er byttet ut med tungtvann (D2O).
Produksjon
Tungtvann utvinnes fra vanlig vann ved destillasjon eller elektrolyse. Her fjernes vanlig vann og halvtungt vann.
Tungtvann er trivialnavn for deuteriumoksid, D2O. For å utvinne 1 liter tungtvann trenger man 40 960 000 (6400 opphøyd i 2) liter med vanlig vann. Tungtvann er en luktfri og smakløs klar væske. Tungtvann fremstilles enten ved elektrolyse av vann, kjemiske utbyttingsreaksjoner eller ved fraksjonert destillasjon av vann.
Tungtvannsproduksjon i Norge
I 1934 bygget Norsk Hydro verdens første kommersielle tungtvannsanlegg i Vemork med en kapasitet på 1,2 tonn i 1940. I løpet av 1941 hadde de allerede passert 12 tonn årlig. Under andre verdenskrig, bestemte de allierte seg for å ødelegge anlegget og tungtvannet for å hindre tyskerne i å utvikle atomvåpen. Sent i 1942 feilet et angrep av britiske fallskjermjegere da glideflyene de brukte, krasjet. Alle ble drept enten i selve krasjet eller av tyskerne. I februar 1943 klarte en gruppe på 11 norske sabotører, opptrent i England og sluppet ned i fallskjerm, å stoppe produksjonen i to måneder ved å sprenge anlegget, Vemork-aksjonen. Totalt ble fire måneder produksjon destruert i aksjonen. 16. november 1943 slapp de allierte styrkene 1,000 bomber over stedet, hvorav 18 traff målet.
Nova Castilho
Nova Castilho er en kommune i delstaten São Paulo i sørøstregionen av Brasil.
Ranelagh (Paris Metro)
Ranelagh er en stasjon på metroen i Paris.
Beilin (Xi’an)
Beilin (kinesisk: 碑林区; pinyin: Bēilín Qū) er et bydistrikt i den subprovinsielle by Xi'an i provinsen Shaanxi.
Ranelagh (Paris Metro)
Stasjonen betjener linje 9.
Marit Løvvig
Marit Løvvig (født 1938) er en norsk politiker (H) og lærer fra Haugesund. Hun ble innvalgt på Stortinget fra Rogaland i 1977, og satt på Tinget i tre perioder fram til 1989.
Beilin (Xi’an)
Det har et areal på 22 km² og teller ca. 670 000 innbyggere.
Marit Løvvig
I det sivile liv var hun lærer ved Gard barneskole i Haugesund 1959-1986 og formannskapssekretær i Haugesund 1986-1993. Hun gikk på Framnes folkehøgskole 1954-1955 og Stord lærarskule 1955-59.
Jean-Louis Soye
Jean-Louis Soye (født 10. februar 1774 i Phalsbourg i Frankrike, død 16. juli 1832 i Vaucouleurs) var en fransk general i Napoleonstiden.
I de hundre dagene kommanderte han en brigade under Jérôme Bonaparte og deltok i slaget ved Quatre Bras og slaget ved Waterloo.
Han døde som følge av den andre store kolerapandemien som rammet verden.
Tungtvann
Eksport fra Norge
Norge har eksportert tungtvann til bruk i atomvåpenproduksjon i flere land, blant annet i Israel, Frankrike, India og Storbritannia. Sverige og Romania skaffet seg norsk tungtvann til atomvåpenbruk, men avsluttet sine programmer før de kom så langt. Produksjonen begynte i 1950-årene. Sverige brukte norsk tungtvann fordi det på den tiden ikke var underlagt restriksjoner på bruk av norsk tungtvann til atomvåpenproduksjon, og fordi svensken Marcus Wallenberg satt i styret til Norsk Hydro. Israel brukte norsk tungtvann i sin Dimona reaktor, og tungtvann har blitt smuglet via den internasjonale svartebørsen til bruk i Indias atomvåpenproduserende anlegg. Det var i forbindelse med avsløringen av disse svartebørsoperasjonene at eksporten av tungtvann fra Norge ble stanset i 1988.